265 
fløjne Unger har Holbøll set i de første Dage af Juni. Dens 
Yngleforhold kjendes ellers kun lidt, fordi den i Yngletiden 
lever saa afsides. 
Som levende paa Bjerget Redekammen ved Julianehaab, mellem 
. Igaliko- og Tunugdliarfik-Fjord, nævnes den af Giesecke under 
I16de August 1806. — Ved Julianehaab bleve flere skudte i Vinteren 
1893—94, meddeler Bruun. 
Ved Ivigtut skal den, efter Hagerup's lagttagelse i 1886-—88, 
være en sjelden Vintergjæst. —- I Løbet af Vinteren 1890—91 blev 
den, efter Helms, ogsaa kun set nogle faa Gange paa Fjeldene 
omkring Ivigtut. I senere Aar skal den derimod være bleven mere 
almindelig om Vinteren ved Ivigtut, og adskillige ere skudte, siger 
Helms i 1894. Grunden til, at den viser sig oftere end før, synes 
at være, at den hidlokkes af Rotter (Mus decumanus), som nu 
findes i Mængde paa Stedet; de første Rotter bragtes dertil med et 
Skib i 1890, og de have siden ynglet stærkt og modstaaet langvarige 
og strenge Vintre. I Maven paa en skudt Sneugle skal man have 
funget Levninger af Rotter. 
Ved Narsalik Syd for Frederikshaab blev en hvid Sneugle 
skudt i Sommeren 1893, efter Helms. 
Ved Frederikshaab var det, utvivlsomt, at Fabricius havde set 
Sneuglen baade Sommer og Vinter. 
Fra Egnen ved Fiskenæs nævner Finsch i 1877 en hvid Han 
skudt 14de Juli. Flere Skind fra samme Sted ere sendte til Museet 
i 1839, 40 og 44. 
Ved Godthaab nævner Holbøll den, i Brev af 1823, som sjelden; 
to Unger vare bragte ham i Juni samme Aar. 
Ved Holstenborg skal den, efter Brummerstedt, leve Aaret 
rundt; men Æggene findes kun sjelden. 
Fra Grønne-Ejland i Disko-Bugt fik Fencker den i Juli 1880 
og i Maj 81. Den skulde vise sig der aarlig ligesom paa Hunde- 
Ejland og vistnok yngle dér. 
Fra Klaushavn nævner Fencker den i November 1882, fra 
Jakobshavn i December 82 og Januar 84. Fra Jakobshavn er 
der til Museet sendt Skind fra 24de November 48 og 13de No- 
vember 50. 
Som hjemmehørende paa Disko nævnes den af Giesecke i 
1807. Fra Godhavn har Museet faaet et Skind fra 13de Januar 35. 
Paa Ritenbenk-Ø blev den, efter Fencker, skudt i December 1890. 
